Dragi učenici,

ovaj tjedan uvježbavamo gradivo jezika 7. razreda. Najprije ćete se prisjetiti upitno-odnosnih i neodređenih zamjenica.

Riješite sljedeće zadatke:

1.Sklanjaj neodređene zamjenice ITKO, SVATKO, IŠTA.

2.Pravilno prepiši rečenice:

a) Ne bismo odali tajnu za ništa.

b) Nismo učili o nikakvim ratovima.

c) Ne bih te dao za išta.

d) Za nikoga niste donijeli poklone.

3. Sklanjaj zamjenicu KOJI u svim rodovima jednine i množine.

4. Sklanjaj odnosu zamjenicu KAKVA u jednini i množini.

5. Prepiši rečenice. Odredi vrstu zamjenice i padež.

a) Ponekad se nešto nakon toga dogodilo.

b) To zaista još nikome nismo rekli, a vi?

c) Već dugo se pitam tko je taj kome bih smjela podariti sve nježne ptice svojih snova, a da ih on ne zatvori u krletku sebičnosti.

d) Kakve su ono puste priče, tko bi ih shvatio!

e) Kojeg li iznenađenja!

f) Tko svakoga sluša, zlo čini, a tko nikoga ne sluša, još gore čini.

g) Kako ukrotiti one mladunce koji su neposlušni?

h) Dobro vi znate s kim ćete ići na izlet.

i) To su bile svačije ideje, a mogli su nam reći bilo što.

j) Za Luku pisac kaže da ga je upoznao „ima tomu po prilici osam godina“ i da je koješta ispričao o sebi.